FINESA
vl. Štefica Čukelj
Jertovec 203A
49282 Konjščina
OIB 61152936783

Trgovačkom sudu u Zagrebu
Amruševa 2/II
Zagreb
n/r g. Malenica

Posl.br.: 7 St-4589/16

FINA:  Klasa: UP-I/110/07/15-01/8702

                                                   PRIJEDLOG DUŽNIKA

I      Odobrava se sklopljena predstečajna nagodba između dužnika FINESA, vl. Štefica Čukelj, Jertovec 203A, Konjščina, OIB 61152936783, i vjerovnika predstečajne nagodbe čije su tražbine utvrđene: 

Rbr     OIB                      Naziv                                                                                   Adresa
1.     18683136487      Ministarstvo financija RH, Porezna uprava           Boškovićeva 5, Zagreb
2.     85584865987      Zagrebački holding d.o.o.                                         Ulica grada Vukovara 41, Zagreb
3.     81793146560      Hrvatski telekom d.d.                                                R. Frangeša Mihanovića 9, Zagreb
4.     34703825125      Preis-super d.o.o.                                                       Trg Slobode 16, Zlatar

a kojom nagodbom se dužnik FINESA, vl. Štefica Čukelj, Jertovec 203A, Zagreb, OIB 61152936783,  obvezuje  na temelju Rješenja o prihvaćanju Plana financijskog  restrukturiranja koji se kod Financijske agencije Zagreb vodi pod brojem Klasa: UP-I/110/07/15-01/8702, vjerovnicima predstečajne nagodbe isplatiti utvrđene obveze, odnosno iznose utvrđenih tražbina, tako da sudionici ove Nagodbe suglasno uređuju svoje odnose na način predložen u citiranom prihvaćenom Planu financijskog  restrukturiranja dužnika, a koji namirenje tražbina uređuje kako slijedi:
          
1. Vjerovniku Ministarstvo financija RH, Porezna uprava, Boškovićeva 5, Zagreb, OIB 18683136487, utvrđena je tražbina u iznosu od 610.238,28  kuna. U skladu s ovom predstečajnom nagodbom, vjerovnik dužniku otpušta dio potraživanja  u iznosu od 213.064,60  kuna, a dužnik se s tim slaže. Ostatak potraživanja u iznosu od 397.173,68 kuna dužnik se  obvezuje vjerovniku isplatiti u 48  mjesečnih  rata uz obračun kamata od 4,5% godišnje, po otplatnom planu kojeg će dužniku dostaviti vjerovnik.  Prvu ratu će dužnik isplatiti vjerovniku u mjesecu u kojem će postati  pravomoćno Rješenje o sklapanju nagodbe pred Trgovačkim sudom, nakon pravomoćnosti a do kraja mjeseca,  a svaku slijedeću istog datuma narednog mjeseca, sve do isplate posljednje rate. 
                                                                                                                                    
2. Vjerovniku  Zagrebački holding d.o.o., Ulica grada Vukovara 41, Zagreb, OIB 85584865987, utvrđena je tražbina u iznosu od 1.638,54 kune.  Potraživanje u iznosu od 1.638,54 kune dužnik se obvezuje isplatiti vjerovniku u 6 mjesečnih rata, započevši  s otplatom u mjesecu u kojem će postati  pravomoćno Rješenje o sklapanju nagodbe pred Trgovačkim sudom, nakon pravomoćnosti a do kraja mjeseca, a svaku slijedeću  istog datuma narednog mjeseca, sve do isplate posljednje rate.                                                                                                                                            

3. Vjerovniku   Hrvatski telekom d.d., Roberta Frangeša Mihanovića 9, Zagreb, OIB 81793146560, utvrđena je tražbina u iznosu od 3.455,12  kuna. Potraživanje u iznosu od 3.455,12 kuna dužnik se obvezuje isplatiti vjerovniku u 6 mjesečnih rata, započevši s plaćanjem u mjesecu u kojem će postati  pravomoćno Rješenje o sklapanju nagodbe pred Trgovačkim sudom, nakon pravomoćnosti a do kraja mjeseca, a svaku slijedeću ratu istog datuma narednog mjeseca, sve do isplate posljednje rate.

4. Vjerovniku  Preis-super d.o.o., Trg slobode 16, Zlatar, OIB 34703825125, utvrđena je tražbina u iznosu od 36.218,50  kuna.  Potraživanje u iznosu od 36.218,50  kuna dužnik se obvezuje isplatiti vjerovniku u 16 mjesečnih rata, s početkom plaćanja od 9. mjeseca 2016. godine, a ukoliko Rješenje o sklapanju nagodbe pred Trgovačkim sudom ne bude pramoćno do 9. mjeseca 2016. godine, tada plaćanje započinje u mjesecu u kojem navedeno Rješenje postane pravomoćno, do kraja tog mjeseca, a svaku slijedeću istog datuma narednog mjeseca, sve do isplate posljednje rate.


II     Nagodbene stranke suglasno izjavljuju kako su ovom nagodbom  po svim osnovama razriješile međusobne odnose u ovoj pravnoj stvari te da po svim tim osnovama više nemaju međusobnih tražbina.

III    Nagodbene stranke suglasno utvrđuju da je ova nagodba sklopljena danom potpisa ovlaštenih osoba pred Trgovačkim sudom u Zagrebu. 

IV    Ova nagodba ima snagu pravomoćne i ovršne sudske isprave, sukladno članku 66. stavak 13. ZFPPN.

        Neispunjenjem obveza dužnika prema vjerovnicima ove nagodbe, vjerovnik stječe pravo da na temelju ove nagodbe ispunjenje traži direktno putem Financijske agencije.

                                                                           O b r a z l o ž e n j e

Dužnik FINESA, vl. Štefica Čukelj, Jertovec 203A, Konjščina, OIB 61152936783,  je ovom sudu na temelju odredbe članka 66. stavak 1. Zakona o financijskom poslovanju i predstečajnoj nagodbi (Narodne novine br. 108/12, 144/12, 81/13, 112/13 i 113/13 – dalje ZFPPN), podnio prijedlog za sklapanje predstečajne nagodbe.

U postupku provedenom pred Nagodbenim vijećem FINE, na ročištu za glasovanje, potrebna većina propisana člankom 63. ZFPPN, je odlučivala i zatim prihvatila Plan financijskog restrukturiranja.

Nakon što je sud utvrdio da su ispunjene kumulativno tražene zakonske pretpostavke za sklapanje predstečajne nagodbe propisane člankom 66. stavak 1., 3. i 4. ZFPPN, Rješenjem  suda je određeno ročište radi sklapanja predstečajne nagodbe sukladno članku 66. stavak 5. ZFPPN.
                                                                                                                                        
Nagodbene stranke utvrđuju  da ako dužnik zakasni s ispunjenjem pojedine obveze – rate/obroka/anuiteta u odnosu na rokove određene ovom predstečajnom nagodbom, duguje vjerovniku predstečajne nagodbe zakonske zatezne kamate, u mjeri u kojoj je to dozvoljeno mjerodavnim propisima, po stopi određenoj za odnose između trgovaca, odnosno trgovaca i osoba javnog prava za razdoblje od dospijeća utvrđenog ovom predstečajnom nagodbom do isplate, ako ovom nagodbom nije drugačije određeno.

Ako bilo koji iznos iz ove nagodbe dospijeva na naplatu na neradni dan, dužnik će u obvezi isti iznos podmiriti slijedeći radni dan.

Dužnik se u budućem poslovanju, a posebno u slučaju potrebe za novim zaduženjem, obvezuje postupati s pažnjom dobrog gospodarstvenika, poduzimajući samo one radnje i poslove koji su u izričitom interesu te postupajući pritom s dužnom pažnjom prema obvezama preuzetima predstečajnom nagodbom.

Dužnik izjavljuje kako su tražbine radnika, kao prioritetne tražbine, na koje sam postupak predstečajne nagodbe nema utjecaja, u cijelosti podmirene.

Dužnik se obvezuje vjerovnike predstečajne nagodbe obavještavati kvartalno o ispunjavanju plana predstečajne nagodbe, sukladno odredbama ZFPPN. 


Ova predstečajna nagodba je u smislu odredbi čl. 66. st. 11. ZFPPN, sklopljena  kada je potpišu vjerovnici čije tražbine čine potrebnu većinu iz čl. 63. istog zakona.


U Zagrebu, --------------------------------2016. 

